b'\n_START_ARTICLE_\nBob Ross\n_START_SECTION_\nMladost\n_START_PARAGRAPH_\nBob Ross se je rodil v Daytona Beach na Floridi in odra\xc5\xa1\xc4\x8dal v Orlandu. Imel je polbrata Jima, ki ga je omenil v svoji oddaji The Joy Of Painting. Ko je delal kot tesar s svojim o\xc4\x8detom, je izgubil del levega kazalca, vendar ga to ni ustavilo pri dr\xc5\xbeanju palete, ko je slikal.\n_START_SECTION_\nOsebno \xc5\xbdivljenje\n_START_PARAGRAPH_\nBob Ross je imel s svojo prvo \xc5\xbeeno Lyndo Brown dva sinova, Boba in Stevena. Steven se je ob\xc4\x8dasno pojavil v Bobovi oddaji The Joy of Painting in postal in\xc5\xa1truktor. Zadnja epizoda 1. sezone je bila vpra\xc5\xa1anje in odgovori, kjer je Steven bral razli\xc4\x8dna vpra\xc5\xa1anja, Bob Ross pa je odgovarjal._NEWLINE_Bob in Lynda sta se leta 1981 lo\xc4\x8dila. Bob in njegova druga \xc5\xbeena, Jane, sta imela sina Morgana, ki je tudi postal slikar. Leta 1993 je Jane umrla zaradi raka in Bob se ni ponovno poro\xc4\x8dil.\n_START_SECTION_\nVoja\xc5\xa1ka kariera\n_START_PARAGRAPH_\nBob se je pridru\xc5\xbeil ameri\xc5\xa1kemu Vojnemu letalstvu, ko je bil star 18 let in je deloval kot medicinski tehnik. \xc4\x8cez \xc4\x8das se je povzpel do \xc4\x8dina glavnega narednika in slu\xc5\xbeil kot prvi narednik v kliniki Vojnega letalstva na Aljaski, kjer je tudi prvi\xc4\x8d videl sneg in gore, ki so pozneje postale stalna tema v njegovih delih. Hitro je izuril svojo tehniko hitrega slikanja, da je lahko ustvaril dela, ki jih je prodajal med dnevnim odmorom. Ker ga je vojska, kot je sam rekel, naredila \xc2\xbbmo\xc4\x8dnega\xc2\xab\xc2\xa0in \xc2\xbbstrogega\xc2\xab, se je odlo\xc4\x8dil, da ne bo nikoli ve\xc4\x8d kri\xc4\x8dal, ko bo zapustil vojsko.\n_START_SECTION_\nBolezen in smrt\n_START_PARAGRAPH_\nBob je bil diagnosticiran z limfomom v zgodnih 1990-ih, kar ga je prisililo, da se je po zadnji epizodi svoje oddaje The Joy of Painting,  17.5.1994, upokojil. Umrl je 4. julija 1995 pri 52. letih. Pokopan je na Floridi.\n_START_SECTION_\nSlikarska kariera\n_START_PARAGRAPH_\nKo je bil Bob Ross na Aljaski, je pol dneva delal kot natakar, ko je odkril show ki se je imenoval "The Magic of Oil Painting", nem\xc5\xa1kega slikarja Billa Alexandra. Ross se je u\xc4\x8dil z Alexandrom in odkril, da lahko zaslu\xc5\xbei ve\xc4\x8d s prodajanjem slik. Ross se je upokojil od vojske po 20 letih slu\xc5\xbeenja.'